CELEX: 62009FN0046
Language: lv
Date: 2009-10-05 00:00:00
Title: Lieta F-46/09: Prasība, kas celta 2009. gada 5. oktobrī — V /Eiropas Parlaments

16.1.2010   
            
            
               LV
            
            
               Eiropas Savienības Oficiālais Vēstnesis
            
            
               C 11/40
            
         Prasība, kas celta 2009. gada 5. oktobrī — V/Eiropas Parlaments
   (Lieta F-46/09)
   2010/C 11/76
   Tiesvedības valoda — franču
   
      Lietas dalībnieki
   
   
      Prasītāja:
      V, Brisele (Beļģija) (pārstāvis — É. Boigelot, avocat)
   
      Atbildētājs: Eiropas Parlaments
   
      Strīda priekšmets un apraksts
   
   Pirmkārt, prasība atcelt 2008. gada 18. decembra medicīnisko slēdzienu par fizisku darbnespēju un, otrkārt, prasība atcelt 2008. gada 19. decembra lēmumu atsaukt darba piedāvājumu, kas iepriekš ticis adresēts prasītājai
   
      Prasītājas prasījumi:
   
   
               —
            
            
               atcelt Personāla administratīvās vadības direktora 2008. gada 19. decembra lēmumu atsaukt — sakarā ar nespēju pildīt vakanta amata pienākumus — prasītājai 2008. gada 10. decembrī adresēto piedāvājumu par darbu Ģenerālsekretariātā līgumdarbinieka statusā;
            
         
               —
            
            
               atcelt Parlamenta ārsta 2008. gada 18. decembra medicīnisko slēdzienu par fizisku darbnespēju tiktāl, ciktāl minētais ārsts secināja prasītājas darbnespēju, pirmkārt, pat neveicot prasītājas klīnisko pārbaudi un, otrkārt, pamatojoties vienīgi uz lēmumu par nespēju pildīt vakanta amata pienākumus, ko pieņēma Eiropas Komisijas ārsts 2006. gadā un ko vēlāk neatbilstošā veidā apstiprināja ārstu komisija pēc tam, kad prasītāja bija pieprasījusi likvidēt minēto komisiju — šie lēmumi ir apstrīdēti Civildienesta tiesā lietas F-33/08 ietvaros, kas vēl nav pabeigta;
               sakarā ar šo atcelšanu organizēt patiesu un nediskriminējošu medicīnisko pārbaudi par spēju pildīt vakanta amata pienākumus Parlamentā un atjaunot vakanci, kas bija piedāvāta prasītājai Eiropas Parlamenta Komunikācijas ģenerāldirektorātā;
            
         
               —
            
            
               piespriest atlīdzību par mantisko un morālo kaitējumu, kas esot nodarīts prasītājai un kas provizoriski novērtēts ex aequo et bono EUR 70 000 apmērā (tam pieskaitot kavējuma procentus, kuru summa ir jāaprēķina, pamatojoties uz Eiropas Centrālās bankas noteikto likmi galvenajām refinansēšanas operācijām, palielinot šo likmi par diviem procentiem, no 2008. gada 18. decembra), neskarot iespēju to palielināt vai samazināt tiesvedības gaitā;
            
         
               —
            
            
               piespriest atbildētājam atlīdzināt tiesāšanās izdevumus.